31.1.2015 Den Europæiske Unions Tidende L 26/19 KOMMISSIONENS GENNEMFØRELSESFORORDNING (EU) 2015/153 af 30. januar 2015 om fravigelse fra forordning (EF) nr. 1918/2006 for så vidt angår de månedlige grænser for udstedelsen af importlicenser inden for rammerne af toldkontingentet for 2015 for olivenolie med oprindelse i Tunesien EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 ()), særlig artikel 187, litra a), og ud fra følgende betragtninger: (1) — 1Iartikel 2, stk. 2, i Kommissionens forordning (EF) nr. 1918/2006 () er der fastsat månedlige grænser for den mængde olivenolie, hvortil der kan udstedes importlicenser i forbindelse med den samlede kontingentmængde, som er fastsat i nævnte artikels stk. 1. (2) — For at lette samhandelen med olivenolie mellem EU og Tunesien for indeværende produktionsår, er det nødvendigt at fravige forordning (EF) nr. 1918/2006 og tillade forskellige månedlige grænser for perioden fra den 1. februar 2015 til den 31. oktober 2015, uden at dette berører den samlede kontingentmængde, der er fastsat i artikel 2, stk. 1, i nævnte forordning. (3) — Foranstaltningerne i denne forordning er i overensstemmelse med udtalelse fra Komitéen for den Fælles Markeds- ordning for Landbrugsprodukter — VEDTAGET DENNE FORORDNING: Artikel 1 Uanset artikel 2, stk. 2, i forordning (EF) nr. 1918/2006, og uden at dette berører den samlede kontingentmængde, der er fastsat i nævnte forordnings artikel 2, stk. 1, tillades udstedelsen af licenser for perioden fra den 1. februar 2015 til den 31. oktober 2015 op til følgende månedlige grænser: — 9 000 ton for henholdsvis februar og marts måned og — 8 000 ton for hver måned fra april til oktober. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. januar 2015. På Kommissionens vegne Jean-Claude JUNCKER Formand () EUTL 347 af 20.12.2013, s. 671. () EUTL 365 af 21.12.2006, s. 84.